laion/Wikipedia-Exotic huggingface dataset:
הארגון לאנרגיה אטומית של איראן

הארגון לאנרגיה אטומית של איראן (בפרסית: سازمان انرژی اتمی ایران; באנגלית: The Atomic Energy Organization of Iran; בראשי תיבות: AEOI) הוא הגוף הרשמי באיראן המופקד על ניהול תוכנית הגרעין האיראנית הצבאית והאזרחית כאחד. על אף שבניהול תוכנית הגרעין האיראנית מעורבים גם משמרות המהפכה, מטה הארגון הוא במחוז עמיר עבד בצפון טהראן הבירה. אכבר אעתמאד (1974–1978) רזא עמר אלאחי (1980–1997) גולאם רזא אגאזאדה (1997–2009) עלי אכבר סאלחי (2009–2011) מוחמד אחמדיאן (ינואר-פברואר 2011) פריידון עבאסי-דוואני (2011–2013) עלי אכבר סאלחי (2013–2021) מוחמד אסלאמי (2021–ואילך) מדיה וקבצים בנושא הארגון לאנרגיה אטומית של איראן בוויקישיתוף אתר האינטרנט הרשמי של הארגון לאנרגיה אטומית של איראן ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
גולאם רזא אגאזאדה

גולאם רזא אגאזאדה (בפרסית: غلامرضا آقازاده; תעתיק - ע'לאם-רצ'א אקא-זאדה, יליד העיר חוי באיראן, 15 במרץ 1949) הוא מדינאי איראני. הוא כיהן כסגן נשיא איראן לענייני אנרגיה אטומית ולשעבר ראש הארגון לאנרגיה אטומית של איראן עד 2009, כשהוחלף על ידי עלי אכבר סאלחי. בנוסף, היה שר הנפט במשך תקופה ארוכה, מ-1985 עד 1997, כשאז מונה לראש הארגון לאנרגיה אטומית, במקומו של רזא עמר אלאחי (Reza Amr Ellahi). הוא בעל תואר בחשבונאות והנדסת מחשבים מאוניברסיטת טהראן, הוא למד במשך כמה שנים בארצות הברית ושב למולדתו ב-1978, עם פרוץ המהפכה נגד השאה. הוא מונה על ידי מיר חוסיין מוסאווי ידידו למנהל העיתון "ג'ומהורי אסלאמי". ב-1980 מיר חוסיין מוסאווי היה לשר החוץ והוא מינה אותו לסגנו לענייני כלכלה ומימון. שנתיים לאחר מכן מיר חוסיין מוסאווי היה לראש ממשלת איראן, ואגאזאדה מונה למנכ"ל משרד ראש הממשלה. כעבור זמן היה לסגן ראש הממשלה והיה ממונה על יחסי הנפט של איראן מול מדינות וחברות זרות, לפני הטלת האמברגו על סחר עם איראן בשנות ה-80. כישרונו לחזק את קשרי הנפט עם מדינות שכנות הביא לו תפקיד פוליטי והוא היה לשר הנפט באוקטובר 1985. כיום הוא חבר פעיל במועצה האיראנית לאבטחת אינטרס המשטר. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יימס באדג' דייל

ג'יימס באדג' דייל (באנגלית: James Badge Dale; נולד ב-1 במאי 1978) הוא שחקן אמריקאי. התפרסם בזכות הופעותיו בסדרות הטלוויזיה המצליחות "24" בתור צ'ייס אדמונדס ו"הפסיפיק" בתור הטוראי רוברט לאקי. הופיע בסרטים "השתולים" ו"בעל זבוב". דייל נולד בניו יורק לשחקן גרובר דייל ולשחקנית אניטה מוריס. בגיל 10 נבחן לתפקיד הילד סיימון בדרמת ההתבגרות המבוססת על הרומן "בעל זבוב", לצורך הצילומים נאלץ דייל לנטוש את לימודיו ואת אזור מגוריו ולנסוע לג'מייקה למשך חמישה חודשים. לבסוף דייל קיבל את התפקיד והסרט יצא לאקרנים יצא ב-1990. למד ב"מכללת מנהטנוויל" ושיחק בתור שוער בקבוצת ההוקי המקומית עד שקרע שריר ברגלו. במהלך תקופת ההחלמה מהפציעה חזרה לדייל התשוקה לתחום המשחק, לאחר שלמד במגמת הדרמה במכללה המשיך לפתח את יכולותיו במוסדות משחק מקצועיים בניו יורק. התפרסם לראשונה מאז תפקידו הראשון בעונה השלישית של סדרת המתח הפופולרית " 24" בתור סוכן היחידה ללוחמה בטרור צ'ייס אדמונדס, שותפו של ג'ק באואר (קיפר סאת'רלנד) והחבר הסודי של בתו קים (אלישה קאת'ברט). ב-2006 שיחק במותחן הפשע של מרטין סקורסזה "השתולים" בתור באריגן חברו של קולין סאליבן (מאט דיימון) להכשרה במשטרת בוסטון, בסצנה המפורסמת ביותר מתוך הסרט "סצנת המעלית" יורה באריגן למוות בבלש הסמוי בילי קוסטיגן (לאונרדו דיקפריו) ובשוטר בראון (אנתוני אנדרסון) ולאחר מכן נורה למוות בעצמו על ידי סאליבן. ב-2010 התפרסם בדמותו הראשית של הטוראי רוברט לאקי בסדרת המלחמה של סטיבן ספילברג וטום הנקס "הפסיפיק". באותה השנה קיבל דייל את התפקיד הראשי של איש המודיעין המבריק ויל טראברס בסדרת המתח הפסיכולוגית "רוביקון", ושיחק בסרטו הביוגרפי של רוברט רדפורד "הקנוניה". בשנת 2017 שיחק בדרמה הביוגרפית של ג'וזף קוסינסקי "רק האמיצים" לצד מיילס טלר. בשנת 2018 שיחק במותחן הפשע "עצים קטנים", לצד טסה תומפסון, ובמותחן "בחשכת הליל". ב-2019 שיחק לצד פרנק גרילו בסרט "לתוך האפר", ושיחק בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שה-FBI עוצרים את בעליהן. בשנת 2021 שיחק בסרט הקומדיה השחורה "חוויה מתקנת". מדיה וקבצים בנושא ג'יימס באדג' דייל בוויקישיתוף ג'יימס באדג' דייל, ברשת החברתית אינסטגרם ג'יימס באדג' דייל, במסד הנתונים הקולנועיים IMDb (באנגלית) ג'יימס באדג' דייל, באתר "אידיבי", מאגר הידע העברי לקולנוע ישראלי ועולמי ג'יימס באדג' דייל, באתר AllMovie (באנגלית) ג'יימס באדג' דייל, במסד הנתונים הקולנועיים KinoPoisk (ברוסית) יניר דקל, לוס אנג'לס, חיילים היינו, באתר ynet, 14 ביולי 2010
עיצורים מכתשיים

עיצורים מכתשיים (Alveolar) הם עיצורים הנחתכים בין קדמת, קצה או צד הלשון לבין המכתש או סביבתו. בעברית העכשווית (שאינה מזרחית) האותיות ד, ז, ט, ל, נ, ס, צ, ת (סימן טִסָּת לֵצָן זֵד) - מייצגים קול עיצור מכתשי כמפורט בהמשך. בטבלת העיצורים המכתשיים שלהלן, כאשר יש שני עיצורים באותה משבצת, הימני קולי והשמאלי אטום: עיצור מכתשי, אפי [n] (נ) עיצור מכתשי, סותם, קולי [d] (ד) עיצור מכתשי, סותם, אטום [t] (ט,ת) עיצור מכתשי, חוכך, קולי [z] (ז) עיצור מכתשי, חוכך, אטום [s] (ס,שׂ) עיצור מכתשי, חוכך צדי, קולי [ɮ] עיצור מכתשי, חוכך צדי, אטום [ɬ] עיצור מכתשי, מחוכך צדי, קולי [dɮ] עיצור מכתשי, מחוכך צדי, אטום [tɬ] עיצור מכתשי, מחוכך, קולי [dz] עיצור מכתשי, מחוכך, אטום [ts] (צ) עיצור מכתשי, רוטט [r] (ר רוטטת ספרדית) עיצור מכתשי, מקורב [ɹ] עיצור מכתשי, מקיש צדי [ɺ] עיצור מכתשי, מוולן, מקורב צדי [ɫ] עיצור מכתשי, מקורב צדי [l] (ל) עיצור מכתשי, מקיש [ɾ] עיצור מכתשי, מסודק [tʼ] עיצור מכתשי, חוכך מסודק [sʼ] עיצור מכתשי, חוכך צדי, מסודק [ɬ’] עיצור מכתשי, מפונם [ɗ] עיצור מכתשי, מצוץ צדי [ǁ] [d] - האות דל"ת מייצגת מכתשי סותם קולי. [z] - האות זי"ן מייצגת מכתשי חוכך קולי. [t] - האותיות טי"ת ות"ו מייצגות מכתשי סותם אטום. [l] - האות למ"ד מייצגת מכתשי מקורב צדי. [n] - האות נו"ן מייצגת מכתשי אפי. [s] - האות סמ"ך מייצגת מכתשי חוכך אטום. [ts] - האות צד"י מייצגת מכתשי מחוכך אטום. סימן לזכירה הוא "טסת לצן זד" (הנשמע: טיסת ליצן זד) האות שי"ן אינה מכתשית בניגוד לסמ"ך המכתשית, כי הלשון מתכנסת באות שי"ן וזו נקראת בתר מכתשית. כך גם עיצורים הנשמעים כמו שי"ן, והמביעים קולות עיצור ממקורות זרים כמו ז' במילה ז'אנר, ג' - במילה ג'ורג', וצ' - במילה צ'רלי. - כל אלו אינם עיצורים מכתשיים, אלא עיצורים בתר מכתשיים.
מועצה (פירושונים)

האם התכוונתם ל... מועצה (אנ') – קבוצת אנשים שתפקידה לייעץ, לקיים דיון או לקבל החלטות. מועצה מייעצת – גוף שנועד לסייע בקבלת החלטות, אך בניגוד לדירקטוריון אין לו סמכות לקבל החלטות אלא רק לייעץ (לדוגמה, המועצה המייעצת בבנק ישראל) מועצת השורא – בעולם המוסלמי, מועצה מייעצת על פי עקרונות השורא מועצת עירייה (או: מועצת עיר) – המוסד העליון של העירייה, שבו מרוכזות כמעט כל סמכויות העירייה. מועצה אזורית – צורת שלטון מקומי המאגדת, מבחינה מוניציפלית, מספר יישובים כפריים או קהילתיים באזור גאוגרפי מסוים. מועצה מקומית – רשות מקומית בעלת אופי עירוני בדרך כלל, שמספר התושבים המתגוררים בה קטן מכדי להכריז עליה כעל עירייה. מועצה מקומית תעשייתית – רשות מוניציפלית המנהלת אזור תעשייה בין עירוני הכולל מספר מפעלים בעלי תשתית ומערכות ציבוריות משותפות.
Lotus (אלבום של סנטנה)

Lotus הוא אלבום הופעה מאת להקת סנטנה. באלבום המקורי היו שני תקליטורים. בשנת 2006 פורסמה ביפן גרסה חדשה ובה דיסק נוסף. קרלוס סנטנה - גיטרה ושירה מייקל שריב - תופים טום קוסטר - קלידים ריצ'רד קרמודה - קלידים דאג ראוש - גיטרה בס חוזה "צ'פיטו" אריאס - כלי הקשה מידע על האלבום Lotus באתר MusicBrainz מידע על האלבום Lotus באתר AllMusic האלבום Lotus באתר Discogs האלבום Lotus באתר ספוטיפיי Lotus באתר Amazon (באנגלית)
כף ורדה במשחקים האולימפיים

כף ורדה משתתפת במשחקים האולימפיים מאז אולימפיאדת אטלנטה (1996). היא מעולם לא השתתפה באולימפיאדת חורף. בכל המשחקים בהם השתתפה התחרו מטעמה ספורטאים בענף האתלטיקה, ולעיתים גם באיגרוף, ג'ודו, התעמלות אמנותית וטאקוונדו. כף ורדה זכתה לראשונה במדליה באולימפיאדת פריז (2024) באגרוף. כף ורדה במשחקים הפאראלימפיים כף ורדה במשחקים האולימפיים לנוער מדיה וקבצים בנושא כף ורדה במשחקים האולימפיים בוויקישיתוף
אליפות ברית המועצות בכדורסל

האם התכוונתם ל... אליפות ברית המועצות בכדורסל גברים אליפות ברית המועצות בכדורסל נשים
ליגת העל הרוסית בכדורסל

האם התכוונתם ל... ליגת העל הרוסית בכדורסל גברים ליגת העל הרוסית בכדורסל נשים
גינאה במשחקים האולימפיים

גינאה השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. גינאה מעולם לא השתתפה באולימפיאדת חורף. לאורך השנים היו הישגיהם של הספורטאים הגינאים נמוכים, ועד כה, איש מהם לא זכה במדליה אולימפית. גינאה במשחקים הפאראלימפיים גינאה במשחקים האולימפיים לנוער מדיה וקבצים בנושא גינאה במשחקים האולימפיים בוויקישיתוף
מכתש (אנטומיה)

המכתש הוא האזור החלול בין השיניים לבין החך הקשה. המכתש נקרא כך על שום צורתו דמוית המכתש הנוצרת עקב בליטות שורשי השיניים. המכתש באינטראקציה עם הלשון משמש בסיס חיתוך להפקת העיצורים המכתשיים. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
Sacred Fire: Live in South America

Sacred Fire: Live in South America הוא אלבום הופעה מאת להקת סנטנה. האלבום לא זכה להצלחה מסחרית, ודורג במקום ה-181 במצעד הבילבורד 200, המקום הנמוך ביותר אליו הגיע אלבום של הלהקה מעולם. קרלוס סנטנה - גיטרות, כלי הקשה, ושירה חורחה סנטנה - גיטרה, כלי הקשה, ושירה צ'סטר תומפסון - אורגן, קלידים, ושירה אלכס ליגרטווד - כלי הקשה ושירה קארל פראזו - תופי קונגה, טימבלס, ושירה ראול ראקוו - תופי קונגה, כלי הקשה, ושירה מיירון דאב - גיטרה בס ושירה וואלפרדו רייס - תופים מידע על האלבום Sacred Fire: Live in South America באתר MusicBrainz Sacred Fire: Live in South America באתר Allmusic allmusic האלבום במקום ה-181
טליה

האם התכוונתם ל... טליה (זמרת) (Thalía; ילידת 1971) – זמרת ושחקנית מקסיקנית טַלְיָ֫ה – כבשה צעירה (צורת הנקבה של טָלֶה), ראו כבש הבית טָ֫לְיָה – מילה נרדפת בלשון הדיבור לגִּזְרָה (אנ'), בפרט בקו המותניים, לרוב בהקשרים של ביגוד ועיצוב אופנה טליה (הודו) (אנ') (Telia) – יישוב בהודו גבעת טליה – גבעת געש ברמת הגולן חוות טליה – חווה בדרום הר חברון באיות דומה טאיה (Tállya) – כפר בהונגריה טליא (לבנון) (אנ') (طليا; נכתב בעברית גם "טליה") – יישוב בלבנון תאליה (פירושונים) טלי (פירושונים) אישים ששמם הפרטי הוא טליה
נגבה (אונייה)

"נגבה" הייתה אוניית הנוסעים השנייה שנרכשה על ידי חברת הספנות הישראלית צים, ומשימתה העיקרית הייתה הבאתם ארצה של מאות עולים ופליטים, בשנותיה הראשונות של המדינה. נגבה נבנתה בשנת 1915 על ידי מספנות "רויאל סְכֶלְדֶה" (Royal Schelde) בהולנד. האונייה עברה בחייה תהפוכות שונות. בתחילה היה שמה "אקוודור" (Equador) והיא הייתה בבעלותה של חברת הספנות האמריקנית "פסיפיק מייל סטימשיפּ" (Pacific Mail Steamship Co).‏ לאחר שנה, כשזאת פשטה את הרגל, נמכרה האונייה לחברת "גרייס ליין" (Grace Line (W. R. Grace & Co.) ושמה הוסב ל"סנטה אוליביה" (Santa Olivia). לאחר מכן שימשה כאוניית אספקה באלסקה עבור חברה בתעשיית השימורים בסקרמנטו קליפורניה תחת השם "דייוויד וו. ברנץ" (David W. Branch). לקראת סיום מלחמת העולם השנייה שירתה בצי המילואים של ארצות הברית ונשאה את השם לוקסור" (Luxor). " בסוף שנת 1948, בעיצומם של הקרבות בנגב, נרכשה האונייה על ידי חברת צים, ועל שום כך קיבלה את השם "נגבה". "נגבה" הפליגה ארצה מהולנד בפיקודו של רב-החובל רוברט סטיבנסון מילר. בהפלגת בכורה זו הגיעו על סיפון האונייה כ-500 ילדים ניצולי השואה מרומניה, הונגריה, צ'כוסלובקיה וגרמניה. ביוני 1951, פרצה שביתה באונייה, בעת שעגנה במשך שבועיים על מבדוק במרסיי לצורך תיקונים, עקב דרישת ימאי האונייה שלא נענתה לתוספת של 600 ל"י במטבע חוץ למימון הוצאות בשהותם במרסיי. שביתה זו הפכה לאירוע המכונן של שביתת הימאים המפורסמת, הגדולה והממושכת. במשך 8 שנים, עד מכירתה לגריטה בסוף 1956, הפליגה האונייה בקו בין חיפה לנמלים באיטליה, קפריסין ומרסיי, כשהיא עוסקת בהבאת עולים מאירופה, צפון אפריקה ומצרים. הזמר והמוזיקאי שלמה בר הרב דוב ליאור הכדורסלן והמאמן יוסף אבו ראשיד (אבראשי פפו) הכדורסלן והמאמן אברהם חמו פרופסור יעקב בן טולילה הכדורגלן והמאמן שלמה פלץ הרב כמוס נחאיסי אליעזר בן שיטרית ריקלה גלזר ראש עיריית דימונה גבי סבג האדריכל ויטוריו קורינלדי רב חובל הלל ירקוני. 75 שנות ספנות עברית בארץ ישראל. הוצאת א' מלצר, 2005. רב חובל הלל ירקוני. הים, האנייה ועם ישראל. חיפה, פרדס הוצאה לאור, 2009. עמ' 176. פסיפיק מייל סטימשיפ - Promotional & general information גרייס ליין - The Fleets מנחם ריבלין, לזכרו של קומנדר מילר, תורן, 18 ביולי 1966, קומנדר מילר בחברת רב חובל אנריקו לוי (תמונה), תורן, 18 ביולי 1966, קומנדר מילר, בחברת עסקני החבל הימי לישראל בדרום אפריקה (תמונה), תורן, 18 ביולי 1966 קומנדר רוברט סטיבנסון מילר D.S.C. ז"ל, תורן, 18 ביולי 1966 יאיר קדר, מרוקו עם שלמה בר: פתחתי חלון והתחלתי לרעוד, אתר מסע אחר
מקס מינגלה

מקס ג'ורג'ו צ'ואה מינגלה (באנגלית: Max Giorgio Choa Minghella; ‏נולד ב־16 בספטמבר 1985) הוא שחקן קולנוע וטלוויזיה, תסריטאי ובמאי קולנוע בריטי. התפרסם בסרטים "אגורא", "הרשת החברתית", ו-"משחקי שלטון". מינגלה נולד בפרוור המפסטד, לונדון שבאנגליה. הוריו הם הבמאי הבריטי זוכה פרס האוסקר אנתוני מינגלה והכוריאוגרפית הסינית קרוליין צ'ואה. אביו, נולד בעיירת החוף רייד שבאי וייט למשפחה ממוצא איטלקי ואילו אימו ילידת הונג קונג. מינגלה בילה את מרבית ילדותו על סטי הצילומים של אביו. יש לו שורשים יהודים מסבו מצד אימו. למד בבית ספר היסודי הקתולי "סנט אנטוני" ובקולג' המקומי של המפסטד. לאחר מכן נסע לניו יורק כדי ללמוד לתואר ראשון בהיסטוריה מאוניברסיטת קולומביה אותם סיים ב-2009. בתור סטודנט עבד מינגלה על סרטים רק בחופשות הקיץ שלו. מינגלה נשר מלימודיו בבית ספר פרטי כדי ללמוד משחק ב"תיאטרון הנוער הלאומי" שבלונדון. בשנת 2005, הופיע מינגלה לראשונה בדרמה "לגעת במילים" בתור אהרון, נער ממשפחה יהודית-אמריקאית לא מתפקדת. לאחר שזכה לביקורות טובות על משחקו, הוא שיחק במותחן הפוליטי "סוריאנה" בתור רובי בנו של סוכן ה־CIA בוב בארנס (ג'ורג' קלוני). הבמאי טרי זוויגוף שביקר בסט הצילומים של הסרט לגעת במילים גילה עניין במינגלה וליהק אותו ב-2006 לתפקיד הראשי בקומדיה "בית ספר לאומנות" בתור הסטודנט השאפתן ג'רום. ב-2007 שיחק בדרמה העצמאית "אלוויס ואנאבל" בתור מנהל חדר המתים צעיר אליו מובאת מלכת היופי הצעירה אנאבל (בלייק לייוולי). בשנת 2008, שיחק בקומדיה "איך לאבד חברים ולהרחיק אנשים". ב-2009 הופיע באפוס ההיסטורי של אלחנדרו אמנבר "אגורא" וגילם את דאבוס עבדה הנאמן של הפילוסופית היוונייה היפאטיה. העובדה שמינגלה גדל באותו הפרוור עם כוכבת הסרט השחקנית זוכת פרס האוסקר רייצ'ל וייס עזרה מאוד לכימיה ביניהם בסרט. ב-2010 התפרסם בדרמה המצליחה של דייוויד פינצ'ר על המצאת רשת הפייסבוק "הרשת החברתית". בסרט הוא גילם את דיויה נרנדרה השותף העסקי של מארק צוקרברג (ג'סי אייזנברג) ושל התאומים קמרון וטיילר וינקלווס (ארמי האמר) להקמת אתר "קשרי הרווארד". בשנת 2011, שיחק בסרטים "שעת האופל", "משחקי השלטון" ו"10 שנים". ב-2013, שיחק בסרט "לדפוק התמחות" לצד וינס ווהן ואוון וילסון. באותה שנה הופיע במספר פרקים בסדרה "מינדי". ב-2014, הופיע בסרטים "עבודה מסוכנת", "אודות אלכס" ו"קרניים" לצד דניאל רדקליף. בשנת 2018 ביים וכתב את הדרמה המוזיקלית "רק רוצה לשיר" בכיכובה של אל פנינג. בין השנים 2010 - 2014, יצא מינגלה עם השחקנית האמריקאית קייט מארה. מדיה וקבצים בנושא מקס מינגלה בוויקישיתוף מקס מינגלה, ברשת החברתית אקס (טוויטר) מקס מינגלה, במסד הנתונים הקולנועיים IMDb (באנגלית) מקס מינגלה, באתר "אידיבי", מאגר הידע העברי לקולנוע ישראלי ועולמי מקס מינגלה, באתר AllMovie (באנגלית) מקס מינגלה, באתר Rotten Tomatoes (באנגלית) מקס מינגלה, במסד הנתונים הקולנועיים KinoPoisk (ברוסית) מקס מינגלה, באתר MusicBrainz (באנגלית)
טקסס בלוז

טקסס בלוז (באנגלית: Texas blues) הוא תת-סוגה של מוזיקת הבלוז שהתפתח בערי טקסס בשנות ה-20. ההבדל בינו ובין תתי-סוגות אחרות של הבלוז הוא ההתבססות על נגינת גיטרה וגיטרת סלייד, ככלי מרכזי לצד השירה (ולא רק כליווי). החל משנות ה-50 נעשה שימוש גובר בגיטרה חשמלית ובגיטרה בס. כלי מקובל נוסף בטקסס בלוז היא המפוחית. הסגנון התפתח מתוך שיריהם של הפועלים האפרו-אמריקאים בשדות הנפט ובחוות החקלאיות של טקסס. ל"אבי" הסגנון ומעצב הצליל שלו נחשב בליינד למון ג'פרסון. אמנים בולטים נוספים בסגנון זה היו טי-בון ווקר מדאלאס, דלברט מקלינטון מפורט וורת', לייטנינג הופקינס, ג'וני וינטר, פרדי קינג ואלברט קולינס ממזרח טקסס, ביג מאמא ת'ורנטון מאלבמה ולדבלי מלואיזיאנה. מאמצע שנות ה-50 ובשנות ה-60 השפיע הטקסס בלוז על צמיחת הרוק אנד רול דרך אמנים כסטיבי ריי ווהן וג'ניס ג'ופלין ומועדונים בבירה אוסטין. הטקסס בלוז ספג גם השפעות קאנטרי, הבולטת שבלהקות המדגימות השפעה זו היא זי זי טופ. שיקגו בלוז (בעברית) בית ה"טקסס בלוז" ברשת (באנגלית)
חברת המצעדים הרשמית

חברת המצעדים הרשמית (באנגלית: The Official Charts Company או בקיצור OCC) היא חברה המפעילה מצעדי מוזיקה בממלכה המאוחדת שנוסדה ב-1998. שני המצעדים המרכזיים שמפעילה החברה הם מצעד הסינגלים הבריטי ומצעד האלבומים הבריטי, מלבדם מפעילה החברה את "מצעד ההורדות הרשמי" מצעדי וידאו קליפים ומצעדים המייצגים סגנונות מוזיקליים שונים. ערך מורחב – מצעד הסינגלים הבריטי מצעד הסינגלים הבריטי (UK Singles Chart) הוא מצעד פזמונים המונה את 200 הסינגלים הנמכרים ברחבי הממלכה המאוחדת. המצעד, המבוסס רק על מכירות שירים, משודר ברדיו BBC 1 ביום ראשון בין 16:00 ל-19:00 (UTC), מהמקום הארבעים למקום הראשון, ו-75 הגדולים מפורסמים במגזין Music Week ביום שני. מדיה וקבצים בנושא חברת המצעדים הרשמית בוויקישיתוף אתר האינטרנט הרשמי של Official Charts ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ראש ממשלת איראן

ראש ממשלת איראן (בפרסית: نخست‌وزیر ایران) הייתה משרה פוליטית בכירה באיראן עד 1989. תפקיד זה היה קיים עוד מתקופת השושלת הקאג'ארית (החל מ-1906), אולם חשיבות התפקיד הייתה גבוהה בהירארכיה השלטונית באיראן בעיקר בשנים 1979–1989. בתקופת שושלת קאג'אר, תפקיד ראש הממשלה נודע בשמות שונים, תחילה בשמות "אטאבאק אעט'ם" או "צדר-י אעט'ם", ובהמשך בשם "ראיס אל-ווזרא" ("ראש השרים"). רזא ח'אן היה ראש הממשלה האחרון של השושלת הקאג'ארית ב-1923, עד שהפך לשאה של איראן ב-1925. ח'אן מינה את מוחמד עלי-פורוע'י לראש הממשלה הראשון של שושלת פהלווי ב-1925. הוא היה ראש הממשלה עד 1926, ושוב בין 1933 ל-1935 ובין 1941 ל-1942. ב-1951 מונה מוחמד מוסאדק לראש הממשלה האיראני וב-1953 הוא הודח על ידי השלטונות בסיוע שירותי הביון המערביים. בין 1965 ל-1977 כיהן בתפקיד זה אמיר עבאס הוויידא. הוא הוחלף על ידי שאפור בח'תיאר, שהיה ראש הממשלה האחרון של איראן המלוכנית. לאחר המהפכה האיראנית של 1979 מינה האייתוללה ח'ומייני את מהדי באזרגאן לראש ממשלת איראן, שכיהן עד נובמבר באותה שנה, אז התפטרה הממשלה בשל משבר בני הערובה באיראן. לאחר מספר חודשים בהם נותר התפקיד ללא מינוי, מינה הנשיא הנבחר הראשון של איראן, אבולחסן בני-סדר, את מוחמד עלי רג'אי לראש הממשלה (בעיקר בשל לחץ הפרלמנט האיראני למנות ראש ממשלה). ב-1981, לאחר הדחת בני-סדר, הפך רג'אי לנשיאה השני של הרפובליקה האסלאמית, והוא מינה את מוחמד ג'וואד באהונר לראש ממשלתו, אך שניהם נרצחו שבועות ספורים לאחר מכן. לאחר בחירתו של עלי ח'מנאי לנשיא באוקטובר 1981, הוא מינה את עלי אכבר ולאיאתי לראש ממשלת איראן, אך הפרלמנט הכשיל את בחירתו וכפה את מינוי מיר חוסיין מוסאווי. מוסאווי היה ראש הממשלה האחרון של איראן. התפקיד בוטל ב-1989, וסמכויות ראש הממשלה חולקו בין נשיא איראן לבין תפקיד חדש שנוצר, סגן נשיא איראן. מדיה וקבצים בנושא ראש ממשלת איראן בוויקישיתוף
לוקאס פודולסקי

לוקאס יוזף פודולסקי (בגרמנית: Lukas Josef Podolski, בפולנית: Łukasz Józef Podolski;‏ נולד ב-4 ביוני 1985 בגליביצה, פולין) הוא כדורגלן עבר גרמני ששיחק בעמדת החלוץ. אביו של לוקאס, ולדמר פודולסקי, היה כדורגלן מקצועני בעצמו בפולין. בגיל שנתיים עקרה משפחתו עמו לגרמניה ופודולסקי גדל בברגהיים שליד קלן. ב-1991, כשהיה בן שש, החל לשחק בקבוצת הילדים פ.צ. 07 ברגהיים. בשנת 1995 עבר לקבוצת הנוער של פ.צ. קלן וב-2003 הצטרף לקבוצת הבוגרים, בה הוא שיחק עד שנת 2006. בשנת 2004 ירד עם קבוצתו לליגה השנייה, שם הבקיע 24 שערים בעונה אחת והיה הגורם המרכזי לעליית הקבוצה חזרה לבונדסליגה. בעונת 2006/2007 הוא עבר לבאיירן מינכן וערך את הופעת הבכורה שלו בקבוצה במשחק נגד שאלקה 04 בטורניר גביע הליגה בו באיירן עלתה לגמר אבל הפסידה לוורדר ברמן. לאחר שלוש שנים בקבוצה עזב בשל מיעוט דקות שקיבל בבאיירן מינכן, וחזר לקלן ביוני 2009. ב-30 באפריל 2012 חתם בארסנל תמורת 11 מיליון יורו. בעונתו הראשונה בקבוצה כבש 11 שערים בפרמייר ליג. בעונת 2013/2014 כבש שמונה שערי ליגה וזכה עם הקבוצה בגביע האנגלי. ב-5 בינואר 2015 הושאל לקבוצת אינטר מילאנו מהסרייה א' האיטלקית עד לתום העונה. ב-4 ביולי 2015 עזב את ארסנל וחתם באופן קבוע בגלאטסראיי מליגת העל הטורקית. ב-3 ביולי 2017 חתם פודולסקי בוויסל קובה היפנית. ב-23 בינואר 2020 חזר לטורקיה וחתם באנטליהספור לשנה וחצי. ב-5 ביולי 2021 חתם בגורניק זאבז'ה מליגת העל הפולנית. ב-11 באוקטובר 2024 פרש מכדורגל. פודולסקי שיחק במדי נבחרת גרמניה בטורניר יורו 2004, שם היה השחקן הצעיר ביותר בסגל הגרמני. ב-2005 הוא גם שיחק במדי הנבחרת במהלך טורניר גביע הקונפדרציות בו הוא כבש לזכות נבחרת גרמניה שלושה שערים. גם במונדיאל 2006 כבש שלושה שערים (שניים מול שוודיה ואחד מול אקוודור) ונבחר לשחקן הצעיר הטוב ביותר בטורניר. גם ביורו 2008 נכלל בסגל הנבחרת הגרמנית שהגיעה עד הגמר. במשחק הראשון בשלב הבתים מול נבחרת מולדתו, נבחרת פולין, כבש צמד שהוביל את הגרמנים לניצחון 0–2. ב-17 ביוני 2012 השלים 100 הופעות בנבחרת גרמניה, במשחק נגד דנמרק, הישג נדיר לשחקן בגיל 27. באותו משחק, פודולסקי גם כבש את שערו ה-44 במדי הנבחרת. במונדיאל 2014 שותף בשני משחקים בשלב הבתים, והיה חלק מסגל הנבחרת שזכתה בגביע העולם. ב-15 באוגוסט 2016 הודיע על פרישה מהנבחרת. הוא שיחק בנבחרת עד אחרי משחק הידידות של נבחרת גרמניה נגד נבחרת אנגליה שהתקיים ב-22 במרץ 2017, משחק בו הבקיע את שער הניצחון. בסך הכול לזכותו 130 הופעות במדיה, בהן כבש 49 שערים. באיירן מינכן אליפות הבונדסליגה: 2007/08 הגביע הגרמני: 2007/08 גביע הליגה הגרמנית: 2007 ארסנל הגביע האנגלי: 2013/14 גלאטסראיי הגביע הטורקי: 2015/16 הסופר קאפ הטורקי: 2015, 2016 נבחרת גרמניה מונדיאל 2014 תארים אישיים מלך השערים של הבונדסליגה השנייה: 2004/05 השחקן הצעיר המצטיין של מונדיאל 2006 נבחרת הטורניר של יורו 2008 מדיה וקבצים בנושא לוקאס פודולסקי בוויקישיתוף אתר האינטרנט הרשמי של לוקאס פודולסקי לוקאס פודולסקי, ברשת החברתית פייסבוק לוקאס פודולסקי, ברשת החברתית אקס (טוויטר) לוקאס פודולסקי, ברשת החברתית אינסטגרם לוקאס פודולסקי, ברשת החברתית טיקטוק לוקאס פודולסקי, באתר Transfermarkt לוקאס פודולסקי, באתר Fussballdaten.de (בגרמנית) לוקאס פודולסקי, באתר Soccerway לוקאס פודולסקי, באתר BDFutbol לוקאס פודולסקי, באתר WorldFootball.net לוקאס פודולסקי, באתר National Football Teams לוקאס פודולסקי, באתר FootballDatabase.eu פודולסקי נפרד בערב מרגש: נתראה שוב ביציע, באתר ONE‏, 11 באוקטובר 2024
אדולף שמידל

הרב ד"ר אדולף אברהם שְמִידְל (Adolf Abraham Schmiedl; פרוסניץ, מוראביה, 26 בינואר 1821 – 14 בנובמבר 1913, וינה) היה רב ומלומד אוסטרי. נולד למשפחה רבנית וותיקה במוראביה. התמנה לאב"ד בגֵוִויטְש (כיום Jevíčko שבצ'כיה) בשנים 1846–1849, ובמהלכן כתב עבור כתבי העת "כוכבי יצחק" ו"דער אוריינט" ("המזרח"). בשנת 1849 נקרא לכהן כרב המחוז בצ'שין שבשלזיה האוסטרית, שם כיהן עד 1853. בהמשך החזיק במשרת הרבנות בביאליץ, בפרוסניץ, בזכהאוס (Sechshaus;‏ 1869–1894), וכרב ודרשן ליברלי בבית הכנסת טמפלגאסה שברובע השני של וינה, לאופולדשטאדט. שימש במשרתו עד פטירתו ב-1913, בגיל 93. שמידל נחשב לבן הדור הראשון של הרבנים המודרניים במוראביה, שאחרי ליב שוואב. אחותו, פאני שמידל נוֹיְדָא (1819–1894),‏ נישאה לרב אברהם נוידא, ולאחר התאלמנותה פרסמה את קובץ התחינות Stunden der Andacht ("שעות התפילה"), שזכה לפופולריות רבה. פרק זה לוקה בחסר. אנא תרמו לוויקיפדיה והשלימו אותו. לצד המאמרים הרבים שפרסם בכתבי העת, פרסם שמידל גם: שני כרכים של דרשות על התורה (סנסינים), פראג: 1859 ו-1885 לקח טוב, 1866 (הופיע בתרגום להולנדית) Studien zur jüdisch-arabischen Religionsphilosophie ("מחקרים בפילוסופיית הדת היהודית-ערבית"), וינה: 1869 Saadia Alfajumi und die negativen Vorzüge seiner Religionsphilosophie ("סעדיה גאון והיתרונות השליליים של פילוסופיית הדת שלו"), וינה: 1870 Die Lehre vom Kampf um's Recht im Verhältniss zum Judenthume und dem ältesten Christenthum ("הדוקטרינה של המאבק על הצדק ביחס ליהדות ולנצרות הקדומה"), וינה: 1875 Studien über jüdische, insonders jüdische-arabische Religionsphilosophie, Wien, Herzfeld & Bauer, 1869. איזידור סינגר, שלום אוקסר, "אדולף שמידל", במהדורת 1901–1906 של האנציקלופדיה היהודית (באנגלית) ספרו "Studien über jüdische, insonders jüdische-arabische Religionsphilosophie" בספרייה הדיגיטלית HathiTrust אברהם שמידל (1821-1913), דף שער בספרייה הלאומית תאריך הפטירה המדויק ע"פ: American Jewish year book, Vol. 16, American Jewish Committee - Jewish Publication Society of America, 1914, p. 177. דניאל פּוֹלָקָביץ' (Polakovič), פאני שמידל נוידה, באנציקלופדיית ייִוואָ ליהודי מזרח אירופה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לילה דאונס

לילה דאונס (בספרדית: Lila Downs; נולדה ב-19 בספטמבר 1968 באואחאקה, מקסיקו) היא זמרת-יוצרת ושחקנית מקסיקנית. שרה בשפות שונות, בעיקר ספרדית ואנגלית. היא החלה את הקריירה האמנותית שלה בגיל 8. קיבלה תואר באנתרופולוגיה באוניברסיטת מינסוטה, ומאוחר יותר חזרה למקסיקו ושם שרה במועדונים של אואחאקה. במהלך הקריירה שלה שיתפה דאונס פעולה עם אמנים נוספים, ביניהם נינה פסטורי, סולדד פסטורוטי, חואנס ועוד. 1999 La Sandunga 2000 עץ החיים 2001 פרונטרה 2004 דם 2006 קנטינה 2008 נחש 2010 בפריז 2011 Pecados y Milagros מדיה וקבצים בנושא לילה דאונס בוויקישיתוף אתר האינטרנט הרשמי של לילה דאונס (בספרדית) לילה דאונס, ברשת החברתית פייסבוק לילה דאונס, ברשת החברתית אקס (טוויטר) לילה דאונס, ברשת החברתית אינסטגרם לילה דאונס, סרטונים בערוץ היוטיוב לילה דאונס, במסד הנתונים הקולנועיים IMDb (באנגלית) לילה דאונס, באתר AllMovie (באנגלית) לילה דאונס, במסד הנתונים הקולנועיים KinoPoisk (ברוסית) לילה דאונס, באתר ספוטיפיי לילה דאונס, באתר AllMusic (באנגלית) לילה דאונס, באתר MusicBrainz (באנגלית) לילה דאונס, באתר Yandex.Music (ברוסית) לילה דאונס, באתר Discogs (באנגלית) לילה דאונס, באתר Songkick (באנגלית) לילה דאונס, באתר בילבורד (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.